cy cy ceb de pt fr cy en cy cy en cy en cy cy es en cy es cy es cy cy es cy es cy es de es cy cy es en cy en cy cy en cy cy nl cy cy nl en cy en cy cy en cy cy cy en cy en en en en en en cy
Croeso i wefan Gofalaeth Seion Llanrwst
Mae Gofalaeth Seion Llanrwst yn ceisio rhannu'r newyddion da am Iesu Grist drwy addoliad creadigol, gwasanaeth o fewn ein cymunedau a thystiolaeth sy’n dangos cariad at bobl Cymru.
Pwy Wnaeth y Ser Uwchben?
Plant yr Ysgol Sul yn cael eu recordio gan S4C i 'Dechrau Canu Dechrau Canmol'
Ar Mawrth 5ed yr oedd y darllediad o 'Dechrau Canu, Dechrau Canmol' yn dod o Seion Llanrwst. Yr oedd y recordio wedi eu wneud yn mis Mehefin 2016 ac yn ystod y rhaglen fe ddangoswyd Ysgol Sul y Plant ac Ysgol Sul yr Oedolion gyda cyfweliad hefo Gwenda Jones a Maureen Hughes . Mi fedrwch ei lawrlwytho o ap S4C am ychydig. Mi fydd y darllediad nesaf o Dechrau Canu,Dechrau Canmol o Seion ar dydd Sul Mai 7fed gyda cyfweliad hefo y Parch Gerwyn Roberts a Judith Jones (Gweithwraig Plant a Theuluoedd Henaduriaeth Conwy a Dyfrdwy).
- Capel Seion Llanrwst (19/03/17)
Mwynhau Sglodion yn Cymdeithas Cenhadol y Chwiorydd
- Capel Seion Llanrwst (19/03/17)
Cymdeithas Cenhadol Chwiorydd Seion Llanrwst
Cymdeithas Genhadol y Chwiorydd Am 2 o’r gloch prynhawn dydd Mercher Chwefror 15fed Maureen Hughes ein llywydd a Grace Roberts un o’r aelodau fu’n diddori y chwiorydd yn son am ‘ Finegr, Halen a Sglodion’.Cawsom awr ddifyr gyda’r ddwy yn rhoi hanes sut mae finegr a halen yn cael eu defnyddio at amrywiaeth o bethau yn y cartref i lanhau, i buro ac i wella salwch gyda ambell i gyngor i ni’r merched er engraifft rhoi finegr yn y dwr dweuthaf wrth ‘rinsio’ y gwallt er mwyn i’r gwallt sgleinio – tybed oes rhywbeth i gael gwared o’r arogl? Braf oedd eistedd yn ol a gwrando ar Maureen yn darllen stori am yr amser pan oedd halen mor werthfawr fel ei fod yn cael ei ‘smyglo’ i Gymru a gwrando ar y rhestr enfawr o’r defnydd a wneir o halen a finegr gan Grace. Brafiach byth oedd cael syrpreis go iawn o gael blasu sglodion o Tir a Môr ar ddiwedd y prynhawn gan fod trefniadau wedi eu gwneud gan Maureen a Nan i gael ‘special delivery’ o bacedi o sglodion i’r festri am 3 o’r gloch. Diolch am brynhawn difyr yn nghanol y Gaeaf. Rose Owen oedd yn gyfrifol am y Bwrdd Gwerthu a Nan Williams yn gofalu am y baned a’r chips. Prynhawn dydd Mercher Mawrth 15fed mi fydd plant Ysgol Llanddoged yn dod draw atom am 2 o’r gloch i ddathlu Gwŷl Ddewi.
- Capel Seion Llanrwst (19/03/17)
Sul yr Ofalaeth Chwefror 2017 yn Seion
- Capel Seion Llanrwst (19/03/17)
Hwyl yn Clwb CIC Chwefror
- Capel Seion Llanrwst (19/03/17)
Clwb CIC hefo Anna Jane Cymorth Cristnogol
- Capel Seion Llanrwst (19/03/17)
Newyddion Chwefror a Mawrth 2017
Clwb CIC Seion (Cyfeillion Ieuanc Cristnogol) Croeso cynnes i unrhyw ddisgyblion Blwyddyn 6 i 10 i ddod draw i ymuno gyda ni yn Festri Seion o 7 tan 8.30 ar y nosweithiau Mawrth canlynnol: Chwefror 28 Mawrth14,28 Ebrill 11,25 Mai 9,23 Mehefin 13,27 Gorffennaf 13(Nos Iau) BBQ Seion Os am fwy o wybodaeth cysylltwch a Gerwyn Roberts 01492 640311 neu Gwenda Jones 01492 640746 (gwendamai @ yahoo.co.uk ) Yng ngyfarfod Ionawr 31 gyda 18 yn bresennol fe rannwyd yr aelodau yn ddau dîm i chwarae gemau gwirion dan ofal Judith . Cafwyd lot o hwyl gyda’r gemau ac fe gafodd yr aelodau i gyd gyfle i ddatblygu y sgiliau mwyaf rhyfeddol wrth hebrwng maltesers gyda gwelltyn o un pen yr ystafell i’r llall, codi y rhif mwyaf o pasta penne ar un darn o spaghetti, chwythu cwpan blastig ar hyd llinyn o gadair i gadair a bowndian y rhif mwyaf o bensiliau pen rwber i mewn i gwpan. Pwy a wyr pryd fydd ymarfer sgiliau gwirion fel hyn yn fantais i gristnogion ieuanc – ond beth yw’r ots mae’n braf cael ymlacio a mwynhau cwmpeini ein gilydd a dysgu sgiliau gweithio fel tîm a helpu’n gilydd – sgiliau gwerthfawr iawn mewn eglwys a chymdeithas goelia i.Ar ddiwedd y noson cawsom bryd bach o frechdannau bacon blasus gyda’n gilydd. Yng nghyfarfod Chwefror 14eg gyda Judith ,Sion a Gwenda yn gyfrifol (yr oedd Gerwyn Roberts gweinidog Seion u n o arweinyddion y clwb yn mwynhau dathliad Penblwydd arbennig hefo’i deulu yn Tenerife – Penblwydd 60 i pawb gael gwybod ) cawsom groesawu Anna Jane o Cymorth Cristnogol atom i rannu hanes ei thaith i’r Filipinas. Yn berthnasol iawn ar ddiwrnod Sant Folant fe soniodd Anna am ‘Corwynt Cariad’ sef Apel arbennig Eglwys Bresbyteraidd Cymru i godi arian i helpu y Filipinas. Gwelsom ffilm a clywed hanes am deuluoedd mae partneriaid Cymorth Cristnogol yn eu helpu sydd yn byw mewn ‘shanty town’ neu slyms o 6,000 o bobol. Gan fod cymaint o gorwyntoedd yn taro ynysoedd y Filipinas mae llawer yn byw ers blynyddoedd mewn ‘tai’ o bren, plastig a cardfwrdd ac o dro i dro bydd tân yn sgubo drwy’r lle a llosgi y tai i gyd.Ar ol y sgwrs cafodd y plant wneud ‘basgedi crog’ allan o hen boteli plastig, eu llenwi gyda pridd a rhoi planhigion ynddynt i fynd adref i atgoffa nhw o’r ffordd mae y Filipinos yn ailgylchu y boteli a creu gerddi o fasgedi crog tebyg o amgylch eu cartrefi tlawd. Gan ei bod yn ddiwrnod Sant Ffolant cafodd pawb gyfle i addurno bisgedi siap calon a’u mwynhau gyda llond powlen o ffrwythau ffresh cyn mynd adref gyda’u basgedi crog. Ysgol Sul Plant Seion Croeso cynnes i aelodau newydd ymuno a ni yn yr Ysgol Sul a croeso i’r rhieni ddod draw gyda’r plant i roi help llaw ac am sgwrs a paned. Cynhelir yr Ysgol Sul am 10 y bore ar y dyddiadau canlynnol : Mawrth 5ed, 12fed,19eg,26ain Ebrill 2ail, 30ain. Os am mwy o wybodaeth cysylltwch a Gwenda Jones 640746.(gwendamai@yahoo.co.uk) Ar dydd Sul Chwefror 5ed bu rai o blant yr Ysgol Sul yn canu yn Côr plant Gofalaeth y Parch Gerwyn Roberts o dan arweiniad Maureen Hughes yn Sul yr Ofalaeth. Judith ac Anna Jane (Cymorth Cristnogol) oedd yn cymeryd y gwasanaeth ar gyfer plant a theuluoedd yr ofalaeth. Hanes y dyn methiedig gyda ffrindiau da oedd gan Judith a sut oedd ei ffrindiau wedi ei gario ar ei wely a’i adael i lawr drwy’r t& ocirc; at draed yr Iesu. Soniodd am bwysigrwydd helpu ein gilydd a dweud wrth eraill am yr Iesu. Siaradodd Anna Jane a dangos lluniau o’r slyms a’r shanty towns yn y Filipinas gafodd eu llosgi i lawr a gadael 6,000 o bobol a phlant heb gysgod ac fel mae Cymorth Cristnogol yn helpu eu partneriaid yn y Filipinas i helpu trigolion y slyms i helpu eu hunain. Fe siaradodd am Apel ‘Corwynt Cariad’ Eglwys Bresbyteraidd Cymru sydd yn gofyn am gefnogaeth pob aelod fel bod o leiaf £14 yr aelod yn cael ei anfon allan i’r Filipinas ar gyfer yr Apel. Fe ddangosodd Anna fatiau hynod o dlws i ni gyda croes yn y canol i roi ar y bwrdd cymun a bag defnyddiol iawn yr oedd hi wedi ei brynnu - popeth wedi eu wneud drwy ailgylchu plastic, ei dorri yn stripedi a’i blethu. Yr oedd y matiau cymun ar werth ganddi am £15 yr un a’r arian yn mynd yn ol i’r gymuned yn y Filipinas
- Capel Seion Llanrwst (19/03/17)
Cliciwch yma i chwyddo'r calendr
Bore Sul Awst 26 am 10 ymuno yn Bryn Ebeneser pryd y gwasaneithir gan y Parch John Lewis Jones
Fe fyddwn yn ymuno yn Gymanfa y sioe yn Ebeneser am 7 yr hwyr arweinydd Tudur Eames ar Awst 19
Awst 12 bore Mr Gwyn Evans
Dydd Sul Gorffennaf 15 Yn y bore am 10 Gwasanaeth Bedydd yn ngofal ein Gweinidog
Mehefin 24 Enid Davies am 6:30 nos ,paned ar y diwedd
Cyfarfod y Merched nos Fercher Mehefin 27 yn y Festri am 7:30
"Ni thoraf fy nghyfamod, na newid gair a aeth o'm genau."
"My covenant wil I not break, nor alter the thing that has gone out of my lips."
Cafodd y wefan yma ei greu gan gofod cyf.